‘Obriu les portes’, un cant que crida per totes les veus dels refugiats\nEl popular grup Txarango i la il·lustradora Gemma Capdevila uneixen esforços i talent per convertir una cançó en un llibre il·lustrat emocionant i compromès\n05/02/2018 - 11:37h\n'Obriu les portes'. Il·lustració de Gemma Capdevila\nEl Mar Mediterrani és un pou negre des de fa massa temps. El passat divendres 2 de febrer, sense anar més lluny, ens assabentàvem que almenys 90 persones havien mort ofegades quan la seua embarcació tractava d'arribar a les costes europees des de Líbia. El mar, que ens recorda les tragèdies que la política internacional no vol atendre, arrossegà 10 cossos fins a les platges de l'Estat del nord d'Àfrica. El més greu és que aquest no és un cas aïllat.\nSegons la OIM - Organització Internacional per a les Migracions-, el 84% de les persones que travessaren les seues fronteres fugint de la guerra i la fam són acollits per països en vies de desenvolupament. La resta, intenta fugir fins a Europa arriscant les seues vides enfrontant les ones del Mediterrani, la principal via d'entrada. Tan sols en l'any passat, l'aigua es tragà més de 1.800 persones en aquest trajecte, 331 de les quals faltaren davant les costes espanyoles. Els que sobreviuen esperen als camps de refugiats.\nLa magnitud del drama va deixar muts durant mesos a l'Alguer Miquel, cantant de Txarango, i la resta del grup quan recorregueren els camps de refugiats de Grècia. Després d'aquella experiència van haver de reflexionar sobre quin era el motiu de ser de la seua música. Com podien transformar aquella vivència en fets, en cançons.\nLlavors van publicar El cor de la terra, un treball de 14 cançons el benefici de les quals és dedicat a 14 col·lectius distints. La primera cançó del disc, Obriu les portes, volia ser un al·legat per la lliure circulació de les persones, i els beneficis anirien destinats a Unitat Contra el Feixisme i el Racisme, una plataforma que aplega cinc-centes entitats arreu del món i que té com a objectiu lluitar contra el discurs racista de tota mena, treballant especialment per combatre l'increment de la islamofòbia.\nAmb el mateix objectiu, l'Alguer proposà a la il·lustradora Gemma Capdevila la creació d'un llibre il·lustrat que convertira en dibuixos el seu cant per la comprensió i la solidaritat amb els refugiats i que ara publica l'editorial Sembra Llibres. Gemma recollí el guant i ho convertí en un emocionant viatge cap a un lloc universal: l'esperança.\nSota les mateixes estrelles\n"Quan l'Alguer va tornar dels camps, li vaig demanar que m'expliqués. Però van haver de passar dos mesos per tal que fos capaç de contar res. Estava molt tocat", explica Gemma Capdevila. "Ell estava dolgut, igual que la resta del grup. Estaven trencats per dins. No em vaig fer a la idea del que havien viscut fins que no ho vaig sentir de la seua boca. L'Alguer és molt sensible i té una capacitat d'expressió molt bèstia. Quan m'ho explicava, jo veia que havia d'haver estat un cop molt fort per tal que se sentís així. De l'experiència que ells havien tingut allà i la llavor de documentació que vaig haver de fer per al llibre, sortien quines eines expressives havíem d'utilitzar tenim per transmetre-ho", descriu sobre el procés conjunt de creació d'aquest llibre il·lustrat.\nGemma Capdevila va néixer a Barcelona l'any 1988. Des que es va graduar a Belles Arts per la Universitat de Barcelona, no ha parat de treballar per al món de la publicitat i per a distints mitjans de comunicació, traient temps de sota les pedres per dedicar-se a la seua especialitat, les publicacions infantils i juvenils. Així, ha publicat Silencia, escrit per Nina daLua i publicat per Petit Fragmenta; Camina, escrit per Alguer Miquel i autoeditat; TheBedtimeStories i La Sirenetta per a editorials xineses i italianes respectivament.\nGemma i Txarango -un dels grans fenòmens que la música catalana ha donat els darrers anys-, ja havien treballat junts ambCamina, on ella il·lustrava els versos del cantant del grup. Aleshores, el seu treball conjunt servia per a ajudar a la plataforma ciutadana Stop Mare Mortum que treballa per donar refugi als que marxen de la guerra.\n"Volíem narrar la realitat d'aquestes persones que viuen el drama en la seua pell, però per altra banda, no volíem carregar les tintes. La cançó té això de bonic: transmet una imatge d'esperança. Un missatge que ens diu que encara queda molt per fer i que podem fer molt per ajudar", descriu la il·lustradora.\n'Obriu les portes'. Il·lustració de Gemma Capdevila.\nCamina i Obriu les portes estan íntimament lligats des de la primera pàgina, on descobrim una imatge perfilada del Mar Mediterrani tacat del reflex de les estrelles que romanen permanentment per sobre les seues aigües. És un avís: aquest llibre ve farcit d'imatges d'una gran càrrega poètica que complementa els mons artístics del grup musical i de la il·lustradora. "Aquest és un dels motius pels quals em van escollir, perquè l'Alguer i jo tenim un món interior comú. Ens trobem en molts punts. Ell utilitza molt les estrelles com a punt de trobada entre mons", descriu Capdevila.\n"Aquesta cançó em condueix a eixa imatge: les estrelles són les mateixes per als qui estem aquí que per als qui estan a Grècia, a Síria o a qualssevol camps de refugiats. Per a nosaltres era natural trobar-nos i avenir-nos al llibre perquè ja existeix aquesta sintonia entre les cançons de Txarango i la meua obra", reflexiona l'autora. "Amb aquestes il·lustracions busque aquesta manera poètica i més delicada d'explicar les coses. És el meu llenguatge i si et sóc sincera, crec que no podria haver-lo fet de qualsevol altra manera", sentència.\nEl grup musical i la il·lustradora aborden una de les temàtiques més presents a la il·lustració contemporània. L'encara recent exposició d'APIV (Associació Professional d'Il·lustradors de València) Refugioilustrado. Entre el ataúdy la maletaens ho recordava fa uns mesos i obres tan contundents com La grieta, de CarlosSpottorno i Guillermo Abril també.\nCapdevila menciona els seus referents, companyes de professió: "Quan jo estava treballant amb Obriu les portes, Laura Ramos estava fent un llibre que conta la història d'una nena que es diu Amina, que ha de trobar un lloc on estar-se amb la seua família després de fugir de Síria. La història l'escriu Marta Lucena, que també havia estat a un camp de refugiats. Em va servir molt per a veure com enfocaven elles aquesta història", conta la il·lustradora catalana. "També hauria d'anomenar El viatge, que va ser Premi Llibreter a 2016 i que em va ajudar molt perquè explica tot allò amb una delicadesa i a la vegada amb una força que era increïble", descriu Capdevila.\n"Aquell llibre narrava una història complexa, amb les seues parts crues i les seues parts boniques, amb tot. Perquè quan parles de guerra has de parlar d'amor, donat que una de les coses més fonamentals que trenca la guerra són les relacions, les famílies i els amors. Narrar-ho, saber expressar-ho sense perdre delicadesa és complicadíssim", explica Gemma.\nEl perquè de tot plegat, al capdavall, és donar una mica d'esperança a un drama que assola Europa. Però també un toc d'atenció, una forma d'utilitzar i canalitzar el talent per convertir-lo en discurs, en missatge compromès.\n"Jo mai m'he considerat artista perquè considere que allò que faig és un ofici comunicatiu", descriu Capdevila sobre el perquè de Obriu les portes. "En el moment que tens una eina d'expressió com és la il·lustració, tens una manera d'expressar que potser és molt més directa i poderosa que altres. Si pots arribar a la gent, pots decidir utilitzar-la per a parlar de coses que et preocupen. A mi em preocupa el conflicte a Síria i no fer ús d'aquest altaveu seria quasi egoista", sentència.\nI afegeix, com a punt final: "Si el teu treball pot servir per a despertar consciències, crec que és una bona mena d'aportar una petita part de tu mateix al món que t'envolta".\nVox es dispara de tres a set diputats valencians i es converteix en la tercera força més votada


El teatre per Nadal us desitja bon Raval | lacasacalba.org\nEl Teatre del Raval ofereix un complet i variat programa d’espectacles i activitats del 20 de desembre fins al 4 de gener\nEl Teatre Raval de Gandia es prepara per a rebre els xiquets i xiquetes –i també els grandets i grandetes- de Gandia, la Safor i d’altres comarques –al Teatre del Raval es ve d’on es vol- per oferir-los una completa i variada programació en aquestes festes. Festes de celebració, de reunió en família i amics i d’esbarjo, i per això, el recentment (re)inaugurat teatre pretén ser un espai lúdic i d’oci cultural per a tots aquells inquiets amb ganes d’experimentar, disfrutar de la cultura i veure-la en directe, en viu.\nHi haurà activitats i espectacles per a tots els gustos, per a totes les edats i per a totes les butxaques. Teatre, música, humor, literatura i cinema -atenció, el dia 28 de desembre s’inaugurarà el Gran Cinema del Raval!-. I també circ, xiquets i xiquetes, adults i adultes, podreu vindre i fer un taller de circ durant dos dies. Voleu saber-ne més? Llegiu el cartell adjunt i si voleu ampliar informació, visiteu la nostra web www.teatreravalgandia.org i esteu a l’aguait de les nostres xarxes socials.\nPunxeu en aquest enllaç i podreu veure la nostra particular felicitació nadalenca per a tots vosaltres. Està enregistrada al mateix escenari del Teatre del Raval amb els alumnes del Teatre escola i la seua professora Maria Josep Gonga.\nentrada anteriorDarrer concert del Barcelona Escenari a l’Octubre CCC (València) entrada següentSona Baixet al Teatre del Raval: desembre de 2014


Participem al debat de la Biennal del Pensament sobre la qüestió del Patrimoni | Observatori DESC\nL'Observatori DESC va participar en els debats de la Biennal del Pensament 2020 sobre la qüestió del Patrimoni a Barcelona, davant de la necessitat d'una revisió del Catàleg de Patrimoni arquitectònic es va obrir un espai de reflexions al voltant del concepte de Patrimoni.\nIrene Escorihuela, Directora de l'Observatori va posar en relleu que la protecció del patrimoni de la ciutat ha de ser també protegir la vida dels barris. Des de l'Observatori DESC hem treballat la qüestió de béns comunies i urbans que està vinculat al que és més col·lectiu, que genera una identitat compartida i amb la idea de cuidar els béns comuns: també l'intangible i immaterial que suposa el patrimoni ciutadà. A la intervenció Irene Escorihuela va ressaltar que quan la protecció del patrimoni no es tradueix en una protecció de la vida en els barris arriben amenaces com la gentrificació i el turisme, expulsant al veïnat que és qui construeix xarxes de suport, ofereix serveis de comunitat, qui fa l'art popular... A més, es fa afegir que la desaparició dels i les veïnes suposa el fi del teixit productiu i de proximitat.\nLa sessió va posar sobre la taula que el Patrimoni ara és una oportunitat i que cal afrontar-lo amb una òptica nova més vinculada a la cultura de la sostenibilitat, de la cura de l'entorn urbà i a la memòria col·lectiva. En aquest sentit es va parlar del patrimoni natural, la renaturalització de la ciutat i especialment la importància de la cocreació de la ciutat i de posar en el centre la vida del veïnat.\nLa trobada on es va reflexionar sobre aquests temes va ser una taula rodona presidida per Janet Sanz i Joan Subirats, amb la participació de:\nDavant de la necessitat d'una Revisió del Catàleg hem estat preparant diversos instruments de reflexió al voltant del la concepció contemporània...


Participants OCUPA’T DONES inicien les seves pràctiques professionals emmarcades en el “Tastet de Neteja COVID19”\nEl programa “Ocupa’t Dones” inicia el mòdul de pràctiques professionals no laborals emmarcades dins del “Tastet de Neteja COVID19” continuant amb les accions de millora de les competències professionals de les dones participants en el programa que es troben en situació d’atur i en procés de recerca de feina.\nL’Ajuntament de Martorell a través de la Regidoria de Promoció Econòmica, continua donant suport al col•lectiu femení, amb la realització per vuitè any consecutiu del programa específic “Ocupa’t Dones”, projecte de suport a la inserció laboral adreçat a dones amb més dificultats d’accés al món laboral i que té com a objectiu assolir la inserció laboral de les participants.\nDurant aquestes setmanes i fins a finals de novembre de 2020, 9 de les 45 dones participants enguany del programa “Ocupa’t Dones”, que han mostrat el seu interès a formar-se i treballar en el sector de la neteja, han iniciat el mòdul de 40 hores de pràctiques professionals no laborals emmarcat en el “Tastet de Neteja COVID19” que estan realitzant.\nMòdul de PRÀCTIQUES PROFESSIONALS del “Tastet de Neteja COVID 19: Neteja i desinfecció d’oficines, edificis, espais públics i centres sanitaris”\nEl “Tastet de Neteja COVID 19: Neteja i desinfecció d’oficines, edificis, espais públics i Centres sanitaris” té una durada total de 80 hores, de les quals 40 hores són teòriques i 40 hores són pràctiques professionals no laborals.\nEl mòdul de pràctiques professionals no laborals té una durada de 40 hores i té com objectiu principal que les alumnes apliquin en context real els coneixements adquirits al llarg del Tastet. Les alumnes realitzen tasques de neteja, desinfecció, tractament i manteniment de les instal·lacions d’edificis i locals definides en els plans de treball.\nL’Ajuntament de Martorell ha signat un conveni de col·laboració amb l’empresa CLECE SA per acollir a aquestes alumnes participants del “Tastet de Neteja COVID 19” i oferir l’oportunitat de conèixer l’ocupació en primera persona, aplicar els coneixements adquirits al llarg de la formació i la possibilitat de millorar les competències professionals en un context d’activitat empresarial real.\nEl mòdul de pràctiques professionals durarà fins el 25 de novembre 2020 i, per tant, serà aquest dia quan finalitzi el “Tastet de Neteja COVID 19: Neteja i desinfecció d’oficines, edificis, espais públics i Centres sanitaris”.


Cardona implica el públic en la recreació de la guerra de Successió - Regió7 :: El Diari de la Catalunya Central\nCardona implica el públic en la recreació de la guerra de Successió\nLa representació posa l'espectador enmig del setge del 1711 perquè conegui com es va viure\nàlex soler i cardona 18.09.2017 | 07:34\nCardona ha celebrat aquest cap de setmana la vintena edició de l'Aplec de la població. Dintre dels seus actes centrals, han tornat a destacar les dues recreacions històriques de la guerra de Successió, una representació d'unes dues hores de durada que concentra l'acció en diferents espais de la vila, incloent-hi el castell de Cardona. Ja fa 13 anys que es du a terme aquest aplec.\nL'obra té com a principal objectiu mostrar la guerra de Successió als assistents i fer que visquin, en primera persona, l'angoixa i la por que van viure a la vila durant el setge del 1711, on les tropes borbòniques intentaren aconseguir el castell després d'envair el poble.\nComença a la Fira de Dalt\nL'acte s'inicia a la Fira de Dalt, d'es d'on els espectadors avancen amb pas ferm fins al baluard de Sant Llorenç, on, després d'una petita explicació, arrenca tota l'acció. Fins arribar a la col·legiata de Sant Vicenç, a l'interior del complex del castell de Cardona, l'assistent camina mentre al seu voltant desenes de voluntaris es mobilitzen per aturar l'atac dels borbònics. Soldats disparen canons i fusells, i vilatans tiren pedres i alhora cor-ren per salvar la vida. Durant la pujada, l'espectador veu passar el passat davant seu.\nA la col·legiata té lloc la representació teatral Viurem lliures o morirem, un text de Jordi Santasusagna que combina teatre i vídeo i que té el suport d'una feina impecable de l'Orquestra 18 de Setembre, que toca música en directe composta per Xavier Ventosa. Després de narrar el setge del 1711 i la capitulació del 18 de setembre del 1714, tots els espectadors baixen de nou a la Fira de Dalt amb torxes cantant la Marxa del 18 de setembre.\nDes del 2014, coincidint amb el Tricentenari, la representació va canviar la seva dinàmica i va passar, de celebrar-se només a la col·legiata, a utilitzar diferents espais repartits pel poble. Tot i que en essència l'acte segueix la línia adquirida el 2014, enguany debutava a la direcció Pep Haro, que va fer uns petits canvis a l'escenografia i al planter d'actors amb l'objectiu de millorar l'experiència del públic durant la recreació.\nLa tasca dels músics és imprescindible per a l´èxit dela representació. Bages


Duatló | Sargamanta | Page 2\nDUATLÓ DE CABRILS I ENTRADA ANY NOU A LA NEU.\nPosted by sargamanta on 01/08/2011\nPosted in: Duatló, Esqui.\nEl dia 31 els Soler’s cel·lebraven el cap d’any separats. Uns a casa en família i els altres treballant, però també com en família.\nEl dia d’Any Nou la Isabel, el Pol, el Marc i la Timba marxen a terres andorranes a passar uns dies. El Jaume es queda a Vilanova per participar el diumenge en la duatló de Cabrils.\nAquesta temporada de duatlons no serà com les anteriors, en els trams a peu un bon parcial l’`11è en el primer i el 9è en el segon, en el tram de btt les avaries han tornat a fer de les seves i han deixat al Jaume en la 38è posició final i el 3er de la categòria.\nEl diumenge al vespre gràcies a l’Albert tota la família ens reunirem a Llorts per acabar de passar uns dies a la neu.\nHem estat practicant una mica de tot.\nDilluns amb la paciència de la Uxue i el Saül, el Marc i el Jaume feien una pujada amb els esquis de muntanya.\nDUATLÓ DE CABRILS I ENTRADA ANY NOU A LA NEU 2011 1.\nLa Isabel i el Pol a pistes.\nDUATLÓ DE CABRILS I ENTRADA ANY NOU A LA NEU 2011 2.\nDimarts el Pol i el Marc a pistes, el Jaume a córrer a peu després de fer una pujada amb els esquis de muntanya.\nDUATLÓ DE CABRILS I ENTRADA ANY NOU A LA NEU 2011 3.\nEl dimecres estrena amb els esquis de muntanya de la Isabel.\nDUATLÓ DE CABRILS I ENTRADA ANY NOU A LA NEU 2011 4.\nA la tarda a veure la rua dels reis pels carrers d’Andorra i dijous cap a Vilanova a veure la família i cel·lebrar el dia de reis amb els petits.\nDUATLÓ DE SOLSONA.\nPosted by sargamanta on 12/17/2010\nFa dies que no hem pogut actualitzar el blog.\nDissabte el Pedro que encara tombava per Catalunya i el Marc sortida amb la colla.\nEl diumenge dia 12 cap al Pantà de Sant Ponç, el Pedro , el Marc, el Jorge i el Jaume.\nA l’arribar a lloc, més presència vilanovina: Pedro, Guille, Almela, Pere (organitzador),……..\nUna duatló força ràpida, sobretot la bici, que més de la meitat era quasi plana i es podia anar molt depressa.\nAl final el Marc el 115è perdent més de 50 llocs en l’últim sector a peu per un cop al genoll, el Pedro el 69è i cada cop amb més ritme de cursa, i el Jaume el 23è i 3er VM1.\nDUATLÓ DE SOLSONA 2010 1.\nTORNEIG HIPOCAMPUS I DUATLÓ DE BALAGUER.\nPosted by sargamanta on 11/26/2010\nPosted in: Duatló, Natació.\nDissabte al matí el Pol marxava a Andorra amb el Club Natació Vilanova per participar en el trofeig Hipocampus que es cel·lebrva a la piscina de Serradells. Al final de la jornada dos podiums pel Pol, tercer en 50 esquena i tercers per equips en relleus lliures.\nDiumenge el Pol amb els companys del Club han aprofitat l»estada a Andorra per gaudir de les primeres nevades.\nEl Jaume diumenge a la duatló de Balaguer a treures l»espina de les mala sort de Viladecavalls. Al final 11è de la general i 2on VM1 a pocs segons de Xavi Vila que aquest any està intactrable amb la bici.\nTORNEIG HIPOCAMPUS I DUATLÓ DE BALAGUER 2010 1.\nEn l»imatge, del blog d»Andrés Barbero, en el primer segment a peu a poc menys d»un quilometre de la transició.\nPer equips el Reus Ploms segon primer lloc de la temporada, tant masculí com femení.\nEl Marc setmana sebàtica per preparar els exàmens d»evaluació.\nDUATLÓ DE VILADECAVALLS.\nPosted by sargamanta on 11/18/2010\nPosted in: Duatló, Entrenaments, Motocros.\nAquest dissabte sortida del Marc i el Jaume amb la colla de la Cotesua, al final uns 90 qm. més o menys tranquils.\nA la tarda a la fira i a l»aniversari de la Berta.\nDiumenge el Jaume començava la temporada de duatlons de muntanya a Viladecavalls. Una avaria en el sector de btt li feia retrocedir algunes posicions. Bé al final destacar el doblet per equips del Reus Ploms que segueix sent el nostre equip per la propera temporada de triatló.\nDUATLÓ DE VILADECAVALLS 2010 1.\nEl diumenge el Marc a fer btt amb el Xavi, el Joan i una colla. Al final unes tres horetes que era del que es tractava.\nA la tarda el Pol a fer anar una mica la KTM cap a les conilleres.\nDUATLÓ DE VILADECAVALLS 2010 2.\nPosted by sargamanta on 02/05/2010\nPosted in: Duatló, Salts.\nAquest cap de setmana el Pol ha continuat treballant en el Campillu de arrera de casa, hanaribat a trobar-se fins a 7 nens.\nDUATLÓ DE FOLGUEROLES 2010 1\nEl Marc el dissabte sortida amb l’equip per terres aragoneses.\nDiumenge a Folgueroles a la duatló, el Marc 3er en Juniors i el 48 de la general i el Jaume 2on en VM1 i 34 de la general. A la foto compartint podium amb un guanyador de la volta, en Melcior Mauri que va guanyar amb autoritat en la categoria de VM1.\nDUATLÓ DE FOLGUEROLES 2010 2\nSKATE PARK D’IGUALADA - 5.422 views\nROGAINING LA LLACUNA I MEMORIAL XAVI TONDO - 4.477 views\nVOLTA AL PENEDÉS I TRIATLÓ VILANOVA. - 4.265 views\nROGAINING A LES BARDENAS REALES I MOTOCRÒS A LA POBLE DE MAFUMET. - 4.246 views\nCICLOCRÒS TORROELLA MONTGRI I FESTA CICLES CATALUNYA - 3.368 views\nESTELLA, GORLA I VALENCIAGA - 3.249 views\nAVIONS, QUILOMETRES I OBJECTIUS 2013. - 3.228 views\nTROFEO ANTONI MARRUGAT I CURSA DEL PAVO DE RIBES - 3.185 views


La Diputació de Castelló ha tancat en FITUR un acord amb l’important turoperador Europlayas per a paquetitzar i comercialitzar l’oferta de turisme rural de la província en agències de tota Espanya. D’aqueixa manera, el Govern Provincial dóna un bon impuls al producte de turisme rural de l’interior de la província per a millorar la seua visibilitat en el mercat nacional, ja que és aquest el públic prioritari d’aquest tipus de turisme. A través d’aquest acord, es paquetitzará l’oferta de turisme rural de la província en un fullet comercial que es distribuirà en les agències d’aquest turoperador de receptiu espanyol que treballa amb agències de viatges en tota Espanya.\n[pullquote align=”right” cite=”” link=”” color=”” class=”” size=””]Martínez: “Donar a conèixer el potencial turístic del nostre interior a Espanya i en el món és una de les nostres prioritats”[/pullquote]\nEl vicepresident provincial de Turisme, Andrés Martínez, s’ha mostrat molt satisfet pels resultats de la reunió. “El nostre objectiu amb aquest tipus d’accions de col·laboració és fer més visible l’oferta de turisme rural de la província facilitant als prescriptors, en les agències de viatges que puguen comercialitzar les experiències de turisme rural que tenim en els municipis de l’interior de Castelló. Esperem que aquest acord ajude a consolidar el bon comportament que està tenint aquest tipus de turisme en la nostra província, caracteritzat sobretot per les escapades de finalització de setmana, vinculant-se a experiències de turisme actiu, cultural i patrimonial”.\ncal assenyalar que la província de Castelló compta amb una important oferta de turisme rural, en congregar en el seu territori un total de 505 establiments d’allotjament de turisme rural (17 albergs i 488 cases rurals), amb una capacitat global de 4.198 places turístiques en els municipis de la província.\nAjudar a ‘descobrir’ el potencial turístic de l’interior\nEl turisme rural ocupa un objectiu important en el pla de treball integral que està duent a terme la Diputació de Castelló amb tots els seus recursos materials, tècnics i personals en FITUR. Tant és així que, a més de l’edició de material informatiu i promocional de tots els pobles de l’interior i que s’utilitza en les reunions de treball, aquest cap de setmana distribuirà entre els milers de visitants de la fira material informatiu i promocional del turisme rural de Castelló.\nAtraure al turista britànic a l’interior: turoperador Rambler´s\nPortar a l’interior a més turistes estrangers aprofitant la gran porta d’entrada de l’aeroport és un altre dels eixos de treball que manté oberts la Diputació i que s’ha pogut comprovar, amb bons resultats en FITUR. Així, s’han mantingut reunions amb el turoperador britànic Rambler´s, un dels especialitzats en vacances de senderisme més importants i de millor reputació a Regne Unit.\nMartínez ha explicat que “aquest turoperador ofereix vacances de senderisme a tot el món, incloent destinacions a Espanya, i tenim molt bones perspectives de cara al fet que puga incloure algunes zones de l’interior de la província. Cal tenir en compte que tenim gran interès, doncs generalment són rutes de senderisme de nivell baix o mitjà de dificultat, amb la qual cosa atrau un públic famílies i de persones majors my interessant per als establiments rurals castellonencs. A més, la combinació entre el turisme actiu i el patrimonial que ofereix aquest perfil d’empresa és molt interessant per a l’oferta provincial, doncs durant les rutes, els guies expliquen la història de la zona i el patrimoni natural de la mateixa”.


La cursa es consolida posicionant-se com una de les millors de l'Estat\nDilluns, 2 juny 2014. 03:00. Redacció AnoiaDiari.\nL'Urban Running i la Nit de Shopping van omplir dissabte els carrers de la ciutat. Tot i que la tarda va començar amb ruixats, quinze minuts abans de començar la primera cursa es van obrir clarianes i va fer una tarda magnífica, que va ajudar els corredors a apropar-se al punt de sortida.\nLa ciutat cada any surt més al carrer. Entre acompanyants, visitants i el Nit de Shopping, Igualada es va omplir de gent que animava els corredors i participava de la festa. Ramon Prat, d'Ocisport ha explicat: “en alguns punts del recorregut, el públic que animava s'havia d'apartar perquè passessin els corredors...això és fantàstic!”.\nEn aquesta jornada de l'esport, s'ha donat molta més importància a la festa esportiva que no pas als guanyadors. Tal com ha explicat Ramon Prat: “ens estan considerant una de les millors curses d'Espanya, ja que segueix la línia d'altres curses de renom com les que es fan a Sant Sebastián, en que la participació de la gent que anima i l'ambient que es crea durant la cursa són els màxims protagonistes”.\nLa Nit de Shopping ha tornat a superar el nombre de comerços participants de l’any passat\nAny rere any, aquesta activitat creix, tant en botigues adherides, com també en el nombre de visitants i el públic que hi pren part. I això evidentment motiva a més de cent comerços que fan promocions cada vegada més interessants i curioses.\nMés enllà de les ofertes i descomptes, la gràcia d’Igualada Nit de Shopping és que pràcticament cada comerç ha cridat l'atenció amb una petita sorpresa en forma de promocions, actuacions musicals, copa de cava, tastets de productes, còctels, desfilades de moda, jocs infantils, massatges i realització d’accions d’animació i activitats promocionals.\nPodeu veure la fotogaleria de la cursa, aquí.\nRoberto Ortega-Olmedo es proclama campió del torneig Arcadi Manchón\nRepresentants de CAI triatló Petromiralles a la XIV triatló de Mataró\nJuan Sebastián Gómez i Roberto Ortega-Olmedo es disputen la final del Torneig Arcadi Manchón\n2 de juny 2014.09:10h\nImpressionant l’ambient que hem pogut tastar els participants. Tenir el públic a-lteralment centímetres- i animant d’aquesta manera no té preu per un corredor!\n1 “Vaig viure un malson, com a pacient, com a professional i com a familiar” 7127 lectures\n2 Creix el risc de rebrot de Covid-19 a l’Anoia 3921 lectures\n3 Pau Llacuna rescata i difón els tresors modernistes d’Igualada en una web 3463 lectures\n5 Alba Llobet publica "Un confinament a Igualada", 66 peces personals sobre un moment històric 3338 lectures\n6 El servei d'aigua s'interromprà a una part d'Igualada per resoldre una avaria, la nit de divendres a dissabte 2839 lectures\n9 El govern vilanoví es posiciona: "Can Titó no serà industrial" 1994 lectures\n10 820 pisos buits a l’Anoia 1814 lectures


Màsters en Indústria - página 11 | Emagister\n...Ara ho tens al teu abast amb aquest curs a distància per arribar a ser expert universitari en gestió del manteniment. En acabar el període de formació... Veure'n més\n...en la programació de les tècniques d'automatització i el control dels sistemes de potència de fluids com la potència pneumàtica o la hidràulica... Veure'n més\n...Màster de SEAS i la Universitat Catòlica d'Àvila. Només necessites tenir interès pel desenvolupament sostenible i la introducció de les energies renovables... Veure'n més\n...en emagister.com és idoni per a tu. Aquesta formació compta amb un temari ampli que abasta múltiples àrees. Es basa en una formació teòrica i alhora pràctica... Veure'n més\n...de la teva activitat professional. Adquiriràs els coneixements i les eines sobre la producció i la innovació necessaris per afrontar els problemes habituals d'aquest sector... Veure'n més\n...especialment en l'àmbit industrial. Si vols especialitzar-te en el sector, ara pots fer-ho amb aquest doble Màster en desenvolupament i gestió d'energies... Veure'n més\n...les energies renovables i en l'automatització en el sector industrial per conèixer les tècniques de programació i monitoratge de processos. El curs de... Veure'n més\n...una via per optimitzar el rendiment productiu de l'empresa i de l'organització de l'activitat. Si t'apuntes a aquest màster, et convertiràs en expert en... Veure'n més\n...Es tracta d'un títol propi de màster elaborat per la Universitat Catòlica d'Àvila que et capacita per gestionar la fabricació, logística, qualitat... Veure'n més\n...Renovables i Organització Industrial pot ser el que estàs buscant. Durant aquest màster publicat en emagister.com, aprendràs les característiques i el... Veure'n més\n...Ara pots formar-te amb aquesta doble titulació en automatització i manteniment industrial per a saber programar PLC, disseny i posada en marxa d'instal·lacions... Veure'n més\n...per implantar millores en els processos tècnics i mecànics, el Curs d'Expert Universitari en Direcció d'Operacions, impartit per SEAS - Estudis Superiors oberts... Veure'n més\n...la conscienciació social amb el medi ambient, han ocasionat un important creixement d'instal·lacions d'energies renovables en els últims anys... Veure'n més\n...titulat “Màster en Desenvolupament Sostenible, Energies Renovables i Responsabilitat Social Corporativa”. Es tracta d'una formació online que ve a ampliar... Los mejores profesores: Enrique Bosch... Máster en Desarrollo Sostenible, Energías Renovables y Responsabilidad Social Corporativa otorgado por European Quality Formación y Avalado por Anced. (Titulación no oficial)... Veure'n més\n...tant del coneixement científic com de l'organització empresarial, és font de generació d'habilitats i solucions sostenibles per respondre a les necessitats... Veure'n més\n...habilitats necessàries per desembolicar-te davant els reptes que sorgeixen per culpa de l'impacti negatiu dels canvis climàtics. Mitjançant una metodologia... (Titulación no oficial)... Veure'n més


Cap de Setmana - Avui es constitueixen tots els governs municipals. - RTVE.es\nCap de Setmana - Avui es constitueixen tots els governs municipals.\nCap de Setmana - 15 de juny de 2019.\nveure més sobre "Cap de Setmana - Avui es constitueixen tots els governs municipals." veure menys sobre "Cap de Setmana - Avui es constitueixen tots els governs municipals."\n> Cap de Setmana - Avui es constitueixen tots els governs municipals.


Joan Fuster, proverbial i centenari - somMollet\nJoan Fuster, proverbial i centenari\nCRÍTICA LITERÀRIA / Ara Llibres rescata l'obra del mestre de Sueca, descatalogada fa dues dècades\nDilluns, 6 de juny de 2022 | 18:47h\n'Consells, proverbis i insolències'\n"Twitter avant la lettre", diu Izaskun Arretxe, directora de la Institució de les Lletres Catalanes, per definir aquesta obra de Fuster. I em sembla una síntesi acuradíssima. Perquè l'autor de Nosaltres els valencians conté en aquest recull d'aforismes, a l'entorn del miler, tot allò que podem trobar de brillant –que de sobrer n'hi ha a cabassos– a la cèlebre xarxa social de microblogging, això sí, sense opció a la rèplica immediata: ironia, humor, acidesa, un elevat coneixement, enginy, mala bava i un to punyent.\nUn recull que contribueix a honorar el centenari del naixement de l'autor valencià, i que permet obtenir una visió menys reduccionista de la seva producció, pretesament encasellada –per acòlits i per detractors– en l'esfera política. Evidentment pesa la seva visió del país i la llengua; no debades va rebre el Premi d'Honor de les Lletres Catalanes (1975), la Medalla d'Or de la Generalitat de Catalunya (1983) i l'Alta Distinció al Mèrit Cultural a títol pòstum de la Generalitat Valenciana (1992). I al revers, va patir un atemptat amb bomba al seu domicili l'11 de setembre de 1981. Les seves conviccions, per tant, no deixaven indiferent ningú.\nPerò Fuster és molt més que un ferm activista. És un preeminent intel·lectual europeu que va conrear l'assaig, la poesia, la història i la crítica literària i artística en general. Facetes totes elles que traspuen en aquest compendi d'aforismes que fan bona alguna de les seves màximes: "La primera obligació d’un escriptor és de fer-se llegir". I a fe que el llibre es fa llegir.\n'Consells, proverbis i insolències' és una obra lleugera o densa, depèn de com es miri, o millor dit, de com es consumeixi, perquè cada aforisme, cada idea, amaga un univers de coneixement i referències i cal furgar-hi per destil·lar-ne tota la substància. L'aforisme és un gènere que sempre va captivar Fuster i s'hi mou amb elegància juganera.\nL'obra, que duia dues dècades descatalogada, ha estat revifada per l'editorial Ara Llibres quan s'acompleix un segle del naixement de Fuster. Una reedició que no fa si no que mantenir stricto sensu la voluntat fusteriana: "La meva posteritat serà de paper". I un servidor també obeeix quan Fuster sentencia "La literatura consisteix a parlar de literatura".\nTasteu-lo i tracteu de respondre a un dels interrogants que Joan Fuster ens planteja: "Costa poc de llegir, però quan ha costat d'escriure". Aconsellador, proverbial i insolent. I encara necessari i insubstituïble.


A Sant Boi lloguen pisos a preus superiors de l’índex de referència\nCULTURA: El Festival 48h Open House Barcelona tanca l’edició d’enguany amb més de 65.000 visites - 25 Octubre 2021\nLa Generalitat donarà un termini de deu dies als ajuntaments dels municipis afectats per manifestar si exerciran la potestat sancionadora en matèria de contenció de rendes, i en cas que no ho facin actuarà sancionant de manera subsidiària i potestativa\nLa Generalitat de Catalunya començarà a sancionar els habitatges que es lloguin a preus superiors als fixats per l'Índex de referència. El Govern està finalitzant la primera fase de detecció de contractes que no s'ajusten a la llei i, fins ara, n'ha detectat trenta. La majoria de les possibles infraccions són per no fer constar l'Índex de referència en els contractes, no haver individualitzat les despeses que s'inclouen a la renda o no detallar les característiques específiques que justificarien la superació de la renda establerta per l'Índex. Davant aquesta situació, l'Agència de l'Habitatge es posarà en contacte amb els quinze ajuntaments dels municipis on s'han signat els contractes per instar-los a iniciar procediments sancionadors.\nLa Generalitat donarà un termini de deu dies als ajuntaments d'aquests municipis per manifestar si exerciran la potestat sancionadora en matèria de contenció de rendes. En cas que no ho facin, la Generalitat actuarà sancionant de manera subsidiària i potestativa. El control de l'incompliment de la normativa en matèria de contractes correspon als ajuntaments. Tot i això, si aquests no exerceixen o renuncien a aquesta funció sancionadora, l'Agència de l'Habitatge pot incoar el procediment de manera subsidiària.


Vicenç Viaplana, pintor – Josep Lorman – escriptor / escritor\nDijous passat vaig anar als Espais Volart, de la Fundació Vila Casas, on es pot veure una exposició antològica de pintor Vicenç Viaplana (Granollers, 1955), titulada Els llocs de la pintura, i que em va impressionar per l’honestedat del seu treball i l’exquisida tècnica que ha aconseguit adquirir per expressar-se en un llenguatge personal, que es mou dins d’un realisme abstracte.\nL’exposició fa un repàs de diferents etapes de l’artista, des dels seus inicis als anys setanta, enquadrat dins del conceptualisme, fins a la darrera sèrie de pintures que, amb el títol Sota el Sui, recull la producció dels darrers anys. Al llarg d’aquest recorregut, Viaplana va explorant tècnica i temàtica per arribar a aconseguir un llenguatge capaç d’expressar la seva experiència vital, és a dir, la percepció conscient i inconscient de la realitat física i social que l’envolta.\nQuan Viaplana abandona la carrera de psicologia per dedicar-se a la pintura, ho fa en un moment en què aquest llenguatge expressiu està fortament qüestionat i hi ha qui el dona per acabat. Pintant no és pot dir res més del que ja s’ha dit, s’han de buscar altres llenguatges per seguir explorant i fer de la creació artística un camí de recerca i canvi. Però a Viaplana li agrada la pintura i, malgrat que compren que, efectivament, no serveix de res repetir una i una altra vegada el mateix discurs creatiu variant simplement la forma de la frase, que la tasca de l’artista ha de ser una altra, si no, es converteix en un artesà, malgrat que accepta el plantejament crític que qüestiona la pintura, no creu que com tècnica expressiva estigui esgotada. I aleshores, amb el repte de demostrar que es pot seguir pintant, empren un camí que el tanca al seu estudi assajant tècniques que li siguin útils per expressar el missatge que vol transmetre a la societat. I paral·lelament a aquest treball d’exploració tècnica i perfeccionament, s’explora a si mateix per arribar a oferir una veu sincera i compromesa amb ell i el moment en el qual viu. Jo diria que aquesta ha estat la gran tasca de Viaplana i de la qual se n’ha sortit.\nEn aquest recorregut, Viaplana passa per diferents moments i empren camins que s’esgoten, però, alhora, n’obra de nous. La seva obra és una renovació permanent, marcada per una perfecció tècnica cada vegada més aconseguida. I això és el que es percep davant d’un dels seus quadres malgrat que l’abstracció et confongui i creï perplexitat. Encara que no acabis d’entendre la intenció —resulta molt difícil comprendre una abstracció—, l’obra t’arriba, t’emociona per l’harmonia de traços i colors, per l’encertada disposició de les taques, pel joc de llums i ombres, pel que el títol suggereix. (L’art abstracte és un món de suggeriments). L’obra de Viaplana ve a ser una mena de transmissió de sensacions, i és l’espectador qui troba la resposta a allò que l’artista planteja, una resposta que no és única. El mateix Viaplana ho diu: «De vegades les obres sorgeixen de la casualitat, o del atzar, d’una taca, de qualsevol fragment d’imatge extret d’una publicació. Tampoc correspon a l’artista buscar-hi gaires més explicacions o significats, em penso. Tan sols ens cal deixar-nos portar pel que sabem fer i fer-ho tant bé com puguem. Al capdavall, l’anàlisi i les possibilitats significatives d’una imatge són quasi infinites.»\nHi estic d’acord. Salvant les distancies qualitatives i el camp expressiu, jo actuo igual amb l’escriptura. Crec que l’artista és un ésser intuïtiu per naturalesa, i és quan es deixa dur per aquest subconscient adquirit quan aconsegueix el millor registre; això sí, sempre que el domini del llenguatge li permeti una expressió òptima.\nL’exposició Els llocs de la pintura es pot veure fins a principis de maig.


Thierno Diallo queda subcampió d'Espanya absolut i guanya quatre medalles més - Regió7 :: El Diari de la Catalunya Central\nThierno Diallo queda subcampió d'Espanya absolut i guanya quatre medalles més\nEl manresà s'emporta l'or en cavall amb arcs, la plata en barra fixa i el bronze en terra i paral·leles\njordi agut manresa 08.12.2020 | 19:59\nThierno Boubacar Diallo, abans d'afrontar l'exercici de cavall amb arcs Federación Española de Gimnasia\nThierno Boubacar Diallo, abans d'afrontar l'exercici de cavall amb arcs\nEl gimnasta manresà de l'Egiba Thierno Boubacar Diallo ha aconseguit aquest dimarts proclamar-se subcampió d'Espanya de gimnàstica artística, en la competició que s'ha dut a terme a Valladolid. Diallo ha finalitzat amb un resultat de 79,400 punts, només superat pel madrileny Néstor Abad (82,450 punts) i per davant del balear Adrià Vera (78,550).\nA part d'aquest èxit, el bagenc, últim guanyador de la Nit de l'Esportista de la ciutat, ha completat el botí amb quatre medalles més. La més important ha estat l'or en cavall amb arcs, amb una gran diferència respecte dels seus competidors. També ha assolit la plata en la barra fixa, només vençut pel mateix Abad, i el bronze en terra i paral·leles.\nThierno Diallo forma part des de fa anys de la selecció espanyola de gimnàstica artística classificada per als propers Jocs Olímpics de Tòquio de l'estiu vinent.


Amb desconeixement de causa: Horòscop (ssssss)\nNo et queixis, que pitjor és ser Cranc com servidora. El primer que fan és mirar-te, arrufar el nas i dir: "ui! si que n'ets de rara si!" i tu que penses: "ta piiiiip mare va ser prou rara com per tenir-te capupiiiiiiip!". O encara ho deuen tenir pitjor els que són Verge a l'hora de dir-ho no? ^^\nI bé, quan fas ràdio ja se sap, t'has d'acabar inventant cada cosa! :)\nHostia, què fort!! Em duc fatal amb els escorpins. Serà perquè hi tinc la lluna o no sé què. Per cert, coincidim en animal xinès. Som una boja, extravagant i rareta...sí, si, aquari.\n7 de setembre de 2009 a les 17:12\nPer a Clidice : diuen que els crancs i els escorpins es porten bé...;-))\nPer a Frannia : en l'horóscop xinés diu que entre els tigres de fusta i els tigres d'aigua hi pot haver "bon rotllo"....Estàs segura que et portes fatal amb tots els escorpins ?\n11 de setembre de 2009 a les 9:19\nSabia que havies de ser Osiris! COnec un igual que tu que és un Osiris com una casa. Atenció, que els Osiris i els Ra no encaixen gens. Ho dic per si tens algun Ra a prop. A més, he llegit a algun lloc que aquest serà un mal any pels Ra que tenen noms que comencen amb vocal.\n(Com veus, jo també tinc poders per fer horòscops improvisats... ;-))\n12 de setembre de 2009 a les 0:19


L'ampliació del port de València podria estar adjudicada a principis de 2022, segons l'Autoritat Portuària - À Punt\nL'ampliació del port de València podria estar adjudicada a principis de 2022, segons l'Autoritat Portuària\nMartínez calcula que TIL presentarà el projecte constructiu a mitjans de setembre i aleshores es remetrà a Ports de l’Estat per al vistiplau definitiu\nDiversos vaixells de càrrega en el port de València, en una imatge d'arxiu / Europa Press\n23 de juliol 2021 - 15:04\nLa polèmica ampliació nord del port de València pot estar adjudicada a principi de l’any que ve. Segons el calendari amb què treballa el president de l'Autoritat Portuària de València (APV), Aurelio Martínez, les noves modificacions del projecte, que ha despertat la rotunda oposició de diversos col·lectius socials i polítics, s'enviaran a mitjan setembre a Ports de l'Estat.\nSi es compleix aquest calendari, Martínez espera tindre el vistiplau d’aquesta entitat a la fi d'octubre per a poder adjudicar el projecte de l'ampliació de la Terminal Nord a Terminal Investments Limited (TIL), companyia del grup MSC. Martínez ha detallat que existeix un compromís perquè TIL presente el projecte constructiu a mitjans de setembre. Aleshores, l’Autoritat Portuària de València remetrà el projecte a Ports de l'Estat per a la seua aprovació i, posteriorment, el Port de València l’adjudicara a l'empresa filial de MSC.\nPreguntat per quant pot durar l'estudi per part de Ports de l'Estat, el president de la APV ha contestat que "no pot ser molt, perquè la institució té el projecte des del primer dia", al mateix temps que ha comentat que calcula que entre un mes o un mes i mig i que "al gener o febrer se seguirà el procés per a traure la licitació".\nQuant al condicionament de la Zona d'Activitat Logística (ZAL) del port de València, ha comentat que vol que aquesta zona siga "una àrea de logística vinculada al port", perquè "és un espai privilegiat" i volen que se situen empreses vinculades amb el sector.\nEn la ZAL, on queden tres parcel·les per adjudicar, Martínez ha dit que quan s'acaben les obres de condicionament, que ja han començat, "i desapareguen totes les incerteses", trauran un nou concurs per a completar-la, "perquè, de demanda, n'hi ha molta", però ha incidit en el fet que seran per a empreses amb nexes marítims.\nSeu de Ports de l’Estat\nD’altra banda, sobre la possibilitat de traslladar la seu de Ports de l'Estat, que actualment està a Madrid, a la Comunitat Valenciana, com instava el president de la Generalitat fa uns dies, el president de l'Autoritat Portuària de València ha admés que és “difícil” perquè implica traslladar molt de personal funcionari, però tot i això ho veu “possible”. Martínez creu que el procés de descentralització administrativa a Espanya "hauria de ser obligat". "No hi ha justificació perquè tots els serveis estiguen concentrats a Madrid" i "el raonable és una dispersió" dels serveis. ha conclòs.\nlocation València Ampliació del port de València


DIUMENGE AL SOL DE LA TARDOR\nEls barcelonins prenen el centre en una jornada de climatologia amable, bars oberts i confinament perimetral\nEl museu de la plaça dels Àngels celebra el seu 25è aniversari amb accés gratuït i gran resposta del públic local\nBarcelona 29 de de novembre del 2020. 21:03\nDiumenge expansiu. Merescut. Les restriccions sanitàries no permeten gaires alegries. El depriment dissabte plujós, tampoc. Així que el sol ha fet que avui la gent surti de casa. Impossible creuar el Llobregat o el Besòs. El confinament municipal perimetral ho impedeix. Així que toca descobrir (o redescobrir) la pròpia ciutat. I a això han fet els barcelonins. Amb permís del front marítim –espai per excel·lència dels locals per oblidar el confinament que obliga la pandèmia–, el centre de la ciutat ha triomfat. Carrers transitats, terrasses plenes i cues a Santa Llúcia, també al Macba.\nSí, el Macba ha fet ple. Ho necessitava. Els estralls de la Covid-19 es noten igual al comerç que als centres d’art. Ningú se’n deslliura. Els museus tampoc. Les xifres són desoladores: la caiguda de públic va arribar al 80% en els pitjors moments de la crisi sanitària. A la plaça dels Àngels afirmen que ara estan una mica millor, no gaire. Excepte aquest cap de setmana: 1.700 visitants dissabte i mil el matí d’aquest diumenge. La gràcia de la història és que tots eren locals, fins i tot els que s’expressaven en anglès, italià i alemany. Que de tot se sentia avui al Macba. Estrangers residents a la ciutat n’hi ha uns quants. Com la Chiara i l’Stefano. Italians amb domicili a l’Eixample i amants de l’art, no tant del contemporani com del clàssic. Però hi havia jornada de portes obertes i calia aprofitar-ho. El museu està d’aniversari: 25 anys de vida.\nFidels a la fira de Santa Llúcia\nL’efemèride ha quedat en poca cosa per culpa de la Covid-19. Ni dansa de Cesc Gelabert ni concert en el marc de l’exposició Acció. Tots dos previstos en temps pre-Covid. Portes obertes i regal d’Ignasi Aballí: una megainstal·lació que llueix a l’atri. Punt. Però el millor de l’entrada gratuïta és que descobreix als més reticents a creuar els temples de l’art, que existeixen i estan bé. La Patricia i la Cristina han debutat a l’edifici de Richard Meier. Ho han fet amb ‘selfie’ davant una escultura de neó de Keith Sonnier i amb emoció desbordada al topar amb tres peces de Basquiat. Segueixen l’art però a través de les xarxes socials. Coses dels mil·lennistes. El compte del Macba a Instagram els va despertar l’interès per deixar l’àmbit virtual i passar-se al físic.\nEl museu estava ple, i amb cua a l’hora de l’àngelus. És una qüestió de seguretat: cal mantenir un aforament controlat que permeti el distanciament social imposat. I en això estaven també a la fira de Santa Llúcia. La meitat de parades que l’any passat, 121, i un recinte perimetrat amb control d’accés i dispensador d’hidroalcohol. Hi havia gent. I cua. «Cal apostar per aquesta fira que té tants anys d’història i més en una època com l’actual». Paraula de la Marta. La Marta acudeix cada any amb els seus fills i cada any compren una nova figura del pessebre. Ja ho feia amb els seus pares i espera que els seus fills segueixin la tradició. No en té ni idea de la campanya de Nadal municipal que convida els barcelonins a ocupar el centre, molt perjudicat per la crisi. Tampoc necessita que l’hi demanin, afirma que cada any per aquestes festes baixa (viu a Sarrià) a Ciutat Vella.\nAficionats amb càmera a la mà\nImpossible saber el barri d’origen de tothom qui aquest diumenge pul·lulava pel centre. Han sigut molts. La Rambla ha lluït més barcelonina que mai. Famílies passejant i turistes autòctons amb la càmera a la mà. La ciutat alleujada de forans convida a retratar-la. Això feia el Paco davant la façana de la Reial Acadèmia de Ciències i Arts, exemple de l’arquitectura de Josep Domènech i Estapà. El frontal està més net que mai des que el Poliorama, als baixos de l’edifici, anuncia una obra amb cartells minimalistes.\n«Amb la ciutat buida de turistes i sense la possibilitat de poder sortir de cap de setmana, he recuperat l’afició per la fotografia». Paraula del Paco. S’intueix que una cosa semblant passava amb els aficionats que buscaven el millor angle per disparar a la plaça de Sant Felip Neri, paradís dels creueristes abans de la pandèmia i ahir ocupada clarament (n’hi havia prou amb afinar l’oïda) pels veïns. Igual de preses han lluït les terrasses. Totes. Ni una cadira buida. Hi havia ganes de sol, vermut i socialitzar, ni quee fos amb distància de seguretat per imperatiu del coronavirus.\nMacba Coronavirus a Catalunya


Junts reconeix que se sent «molt lluny del projecte de país pactat amb la CUP» | ACN\nJunts reconeix que se sent «molt lluny del projecte de país pactat amb la CUP»\nper Anna Corbatera / ACN 30/03/2021 12:00h\nJxCat ha reclamat «flexibilitat» al candidat d'ERC a la presidència, Pere Aragonès, durant la segona volta del debat d'investidura. Així ho ha dit la portaveu de Junts al Parlament, Gemma Geis, que ha reafirmat que tenen previst abstenir-se perquè no s'ha pogut arribar a «un bon acord» per a tota la legislatura. Geis ha dit als republicans que JxCat ja ha cedit en temes com la taula de diàleg, amb la qual són «escèptics», i ha avisat que «les cessions han de ser recíproques». A més, ha retret que intentin negociar «amb pressions» i ha advertit que «no són bones companyes de viatge». Després que al seu discurs Aragonès digués a Carles Puigdemont que està disposat a coordinar-se, però «sense tuteles», Geis ha garantit que «ningú n'imposarà».\nDurant la seva intervenció a la segona ronda del debat d'investidura, que previsiblement no tirarà endavant després que JxCat hagi decidit mantenir l'abstenció, Geis ha dit que «ha faltat temps» pel pacte. De fet, ha retret als republicans que «de manera legítima» les primeres setmanes de les negociacions apostessin per «la via àmplia» o per arribar a acords amb formacions amb menys presència parlamentària que Junts –com la CUP-, amb uns resultats que ha qualificat d'«estèrils».\nGeis ha demanat també flexibilitat i cessions als republicans i els ha recordat que «només tenen 33 diputats, no 68». En aquest sentit, ha indicat a Aragonès que és qui té la «responsabilitat» de trobar acords.\nAmb tot, la portaveu ha assegurat que l'acord està «més a prop» que a la primera sessió del divendres i ha garantit que no s'esgotarà el termini de dos mesos abans de la convocatòria automàtica d'eleccions. Geis, però, ha insistit que per aconseguir-ho cal «discreció i responsabilitat», sense «retrets públics» ni «pressions», que avisa que no són «bones companyes de viatge».\nDesprés que Aragonès s'hagi mostrat disposat a coordinar-se amb Carles Puigdemont, però hagi advertit que no acceptarà «tuteles ni substitucions», Geis ha dit que «ja sap que ningú imposarà tuteles, ni des de JxCat ni des de l'exili».\n«Des del primer minut les propostes que ha tingut sobre la taula han deixat meridianament clar que la presidència i l'acció de Govern han de quedar al marge de la direcció col·legiada per a la coordinació independentista», ha dit la portaveu.\n«Molt lluny» de l'acord amb la CUP\nGeis ha remarcat que per arribar a l'acord encara falta «molta concreció», amb elements clau com la coordinació estratègica a Madrid. A més, ha avisat que l'acord que s'ha pactat amb la CUP-NCG –que els ha promès el vot favorable a la investidura- no els «interpel·la». «Ens sentim molt lluny del projecte de país pactat amb la CUP», ha advertit.\nSegons Geis, les polítiques acordades no garanteixen la «solvència» necessària per a la reactivació, i ha dit que els preocupa l'impacte pressupostari que poden tenir algunes mesures, com la Renda Bàsica Universal. La portaveu ha resumit que el programa de Junts «dista molt de l'acord amb la CUP».\nEleccions Carles Puigdemont Investidura Generalitat de Catalunya Parlament de Catalunya Govern Català ERC JxCat Pere Aragonès


Masterclass de ioga restauratiu en Hamaca\nT’agradaria gaudir d’una relaxant sessió de ioga restauratiu amb hamaca? Doncs tens l’oportunitat d’assistir a la master class que ens ofereix Montse Lominchar.\nKhatva és el terme sánscrito per definir bressol, hamaca, gronxador. Hem triat aquest concepte per la seva relació amb el primer jaç en el qual es descansa i es restauren les energies per seguir creixent.\nEn el Khatva Ioga o Ioga Restauratiu utilitzem una hamaca com a eina de suport i aprenentatge. És un estil de ioga inspirat en el Ioga aeri, el Yin ioga i el Ioga Restauratiu, aquests últims són estils de ioga en els quals es practiquen postures o àsanes molt passives i lentes, amb o sense suports (bolster, manta, maó, etc.) i que es mantenen durant períodes de temps més llargs que en altres estils de ioga . Aquest període pot variar entre un i cinc minuts o més, depenent del nivell de pràctica dels yoguis.\nLes postures, per si mateixes, apliquen una pressió moderada als teixits connectius del cos (els tendons, les fascias i els lligaments) amb l’objectiu d’augmentar la circulació en les articulacions i millorar el seu estat, però a més l’hamaca exerceix pressió extra sobre la pell i els músculs, estimulant i augmentant encara més els beneficis de la pràctica.\nAmb els seus llargs períodes de quietud, també posa èmfasi a conrear una actitud meditativa, ajudant a mantenir una major consciència del silenci intern i afavorint l’estat “neutre” que la tècnica de ioga precisa.\nEn Khatva Ioga utilitzem l’hamaca com un suport, per facilitar, comprendre i ajudar a mantenir les àsanes durant més temps, ampliant els seus beneficis. L’hamaca es converteix en una gran eina d’aprenentatge.\nEn el Khatva ioga es redueix l’ansietat i l’esgotament i es rebaixa l’estrès, en ser una forma molt suau de ioga que utilitza l’hamaca com a suport, aquesta pràctica indueix a una relaxació física i mental profundes.\nHorari: 9:30 h a 11:00 h\nInscripcions: 616 95 23 14 / info@happyyogagirona.com


Curs pedagogia del projecte a Balaguer: ÚLTIMES PLACES! | Junts Docents Religió\nPublicat el 17 de març de 2022 per JUNTS SDRC\nDes de JUNTS-SDRC, fa uns dies vam obrir el curs de formació presencial a Balaguer sota el nom: “PEDAGOGIA DEL PROJECTE. RELIGIONS DEL MÓN” que es realitzarà els dies 26 de març i 2 d’abril.\nÉs un curs molt aplicable amb el nou currículum de Religió. Es presenta com una de les formes de treball per Projectes dins de l’aula. En aquesta formació coneixerem i experimentarem un mètode per treballar per projectes. Una aposta molt interessant sorgida molt concretament pel territori de Lleida i que fem extensiu a totes les províncies.\nPer conèixer tots els detalls, només cal que cliquis en el següent enllaç AQUÍ (Inscripció i informació).\nA data d’avui queden algunes places i en agradaria molt que poguéssiu participar tots els interessats. Tingues en compte que el darrer dia per inscriure’s en aquest curs i realitzar el pagament serà el dia 23 de març.\nRecorda que des de JUNTS-SDRC es realitza formació al llarg de tot el curs; pots veure tota la nostra oferta clicant el nostre cartell “VITAMINA’T“; tingues en compte:\nEls “cadenats oberts” : són formacions que podreu llegir i inscriure’s al curs.\nEls “cadenats tancats” : són formacions que estan programades, uns dies abans de la data de realització s’obriran, us informarem quan sigui el moment.\nSi el curs té un “tic” : són formacions que s’estan duent a terme o bé ja estan finalitzades.\nOFERTA DE FORMACIÓ JUNTS-SDRC CURS 2021-2022\nPer qualsevol dubte relacionat amb els cursos de formació us podeu posar en contacte amb l’equip de formació mitjançant el correu junts@juntsdocentsreligio.cat o bé juntstarragonatortosa@gmail.com posant d’assumpte: FORMACIÓ.\nAquesta entrada s'ha publicat dins de Formació per JUNTS SDRC. Afegeix a les adreces d'interès l'enllaç permanent.


Formació en participació, mediació i concertació de grups d’interès en projectes ambientals - COAMB\nDavant de qualsevol projecte, programa o actuació que té una incidència ambiental, els professionals necessiten eines que els ajudin a millorar la governança d’aquestes iniciatives. Per respondre a aquesta necessitat, l’Escola de Formació del COAMB us proposa un curs únic en el seu format i continguts, durant el qual:\nEs definirà el concepte de governança per a la sostenibilitat\nS’oferiran criteris per dissenyar un procés de governança d’acord amb els seus objectius i abast.\nS’identificaran els agents clau i els grups d’interès en un procés de governança.\nS’aplicaran estratègies de comunicació emmarcades en un procés de governança.\nEs presentaran els plantejaments i recursos que aporten la pedagogia i la psicologia social a la gestió de processos de diàleg i generació de consens.\nEs presentaran les eines quantitatives (enquestes i qüestionaris), qualitatives (entrevistes) i participatives (tallers) aplicables en un procés de governança.\nS’oferiran mètodes per analitzar i avaluar la governança.\nS’oferiran instruments per a la gestió i resolució de conflictes ambientals i/o territorials.\nEl programa tindrà lloc els dies 15, 22 i 29 d’octubre, 5, 12, 19, 29 de novembre i 3 de desembre a la seu del COAMB, i es basarà en sessions participatives. Consulta el programa complet i, si estàs interessat, reserva ja la teva plaça!


Tindrà lloc del 25 de març al 2 d’abril. | Pixabay\nTindrà lloc del 25 de març al 2 d’abril\nper Albert Oliva 23/03/2022 12:03h\nLa setmana segueix treballant en diverses línies, i intenta mantenir la diversitat de formats i de propostes i representar totes les realitats del col·lectiu LGBTI. El tret de sortida, a mode d’activitats prèvies, l’han donat les dues exposicions que hi ha a la ciutat, una al pati de l’IEV i l’altra a la Sala Sant Roc.\nLa primera, “Lesbofòbia: vers i revers d’una violència patriarcal”, reflexiona al voltant de la discriminació del col·lectiu i es pot visitar fins al 27 de març. Ha estat impulsada per la Regidoria d’Igualtat de l'Ajuntament de Valls. La segona, Kobudai, de l’artista dmuntané, és una proposta artística al voltant de la sexualitat i del col·lectiu LGBTI. De fet, els actes de la setmana s’inicien el divendres 25 de març amb una visita guiada en aquesta exposició.\nEn l’àmbit audiovisual, el dijous 31 de març la projecció de Sebastiane de Derek Jarman i el col·loqui del film amb Joan Gabàs farà reflexionar sobre una de les primeres propostes audiovisuals que tracta l’homosexualitat.\nPer altra banda, divendres 1 al pati de l’Heura la presentació del llibre “Unsex me!”, de Jaume Ferrer, aportarà la reflexió sobre el gènere. Pels més petits, hi ha programat un contacontes infantil amb la travesti Personaje Personaje el dissabte 2 al matí al Casal Popular. De fet, treballar amb els més petits és un dels objectius de la setmana LGBTI.\nLa setmana s’acabarà amb una festa a la sala RedStar de Valls. La informació de totes les activitats així com els horaris i modificacions que hi puguin haver es poden trobar a les xarxes d’Orgull Vallenc. La il·lustració del cartell del 4rt Orgull Vallenc ha anat a càrrec de l’artista Alba Pocurull. En aquesta edició de la Setmana LGBTI hi ha col·laborat l’Institut d’Estudis Vallencs, l’Antena del Coneixement de la URV, la llibreria Roca, la sala RedStar i la floristeria Heura Musa.\nAnar a portada Última hora Alt Camp Última hora Valls Última hora agenda\nContinua la tensió entre paradistes i l'Ajuntament de Valls: refusen la contraproposta\nMou-te: un nou programa d'activitat física per a gent gran als parcs de salut de Valls


Lloguer segur - Inmobiliaria SafeRent Costa Azahar\ny recibe informes\nde todos los avances Como una inmobiliaria de verdad Sigue disfrutando\ncomo siempre de\ntu apartamento En SafeRent creamos proyectos\ninmobiliarios donde tú pones las normas Cobra tu alquiler\ntodos los meses y\nolvídate de gastos Sin excepción, todos nuestros clientes cobran el día 10 de cada mes!\nLloguer, gestió i manteniment integral d'habitatges\nEstàs buscant una immobiliària per a llogar el teu apartament i cap s’adapta a les teves necessitats?\nEn SafeRent Costa Azahar et donem mil raons per a demostrar-te perquè som la immobiliària que estàs buscant\nAssessorament, tramitació, gestió i manteniment. Com una immobiliària de veritat.\nManteniment inclòs 365 dies de l’any. En SafeRent sí que assumim responsabilitats.\nRep informes i controla tots els avanços. El teu habitatge sempre estarà segur.\nCom una immobiliària de veritat\nL’única immobiliària que s’adapta a les teves necessitats\nEn SafeRent Costa Azahar sol tu decideixes com llogar el teu apartament. La nostra immobiliària t’ofereix un model de lloguer rendible, segur i transparent, adaptant els nostres serveis a les teves necessitats.\nEn SafeRent busquem qualitat i no quantitat. Aquest és el nostre valor afegit.\nMantingues el control. Despeses i manteniment inclòs\nEl teu nom\t Telèfon\t Ciutat del teu immoble\t Correu electrònic\t He llegit i accepto la política de privacitat\nEl nostre servei de lloguer inclou\n✔ Gestió online de tot el procés\n✔ Tramitació de la llicència turística inclosa\n✔ Seleccionem als millors hostes\n✔ Fomentem el turisme familiar\n✔ Mantingues el control del teu habitatge\n✔ Continua gaudint del teu apartament\n✔ Aconsegueix ingressos fixos tots els mesos\n✔ Despeses i manteniment inclòs\nSeguretat en el pagament del lloguer\nServei de manteniment inclòs\nRep informes de tots els avanços\nEl teu habitatge sempre segur i controlat\nAconsegueix ingressos tots els mesos i oblida’t de despeses i responsabilitats\nOblida't per sempre de l'manteniment i les despeses que genera el teu apartament, i obté ingressos estables pel temps que decideixis\nContinua mantenint el control\nEn SafeRent podràs controlar i decidir com vols que gestionem el teu habitatge.\nRealitzem inspeccions setmanals i controlem tots els habitatges especialment en temporada baixa, sent aquesta època la més propensa a generar problemes per falta de control i manteniment. També apliquem treballem preventius per a mantenir els apartaments lliures d’humitats, filtracions o altres situacions nocives que afectin les instal·lacions.\nContinua gaudint del teu apartament\nEn SafeRent coneixem els desitjos i necessitats dels nostres clients, En la nostra immobiliària podràs continuar gaudint del teu apartament sempre que vulguis.\nEl teu apartament estarà llest i disponible sempre que decideixis tornar de vacances.\nLa nostra immobiliària t’ofereix servei d’atenció al client 24/365\nRep informes mensuals i controla tots els avanços. Assignarem un gestor personal que t’ajudarà a conèixer qualsevol informació que ens sol·licitis. Com una immobiliària de veritat\nAconsegueix la màxima rendibilitat\nAconsegueix ingressos de manera estable durant tot l’any, i aconsegueix alta rendibilitat llogant el teu apartament el temps tu decideixis.\nOblida’t per sempre del manteniment i de les despeses que genera el teu apartament. Serveis immobiliaris adaptats a les teves necessitats.\nCobra el lloguer tots els mesos\nAconsegueix ingressos fixos i cobra el lloguer pel teu apartament tots els mesos de l’any. A més oblida’t d’assumir despeses i responsabilitats.\nSense excepció, dipositem la teva renda el dia de 10 de cada mes.\nControla tots els avanços i aconsegueix la màxima rendibilitat.\nA través dels portals i plataformes web on operem, podem filtrar i gestionar les reserves dels nostres habitatges. En la nostra immobiliària és obligatori dipositar prèviament una fiança, signar el contracte a la recepció i complir durant l’estada amb totes les normes establertes en els nostres habitatges.\nEn SafeRent Costa Azahar promovem el turisme familiar.\nAconsegueix la Llicència d'ús turístic\nLloga el teu habitatge sempre de manera legal. En SafeRent realitzem tots els tràmits per a obtenir l’informe favorable de compatibilitat urbanística del teu apartament\nPisos i apartaments en lloguer\nPeñiscola – Vinaròs – Benicarló – Alcossebre – Les cases d´Alcanar – Sant Carles de la Ràpita\nEn SafeRent Costa Azahar podràs llogar el teu apartament tot l'any o el temps que tu decideixis. Fins i tot a l'hivern. Gaudeix de tots els avantatges que t'ofereix el nostre model de lloguer segur.\nGestió i manteniment integral d’habitatges


Què s'ha fet a... Horta? | Barcelona en Comú\nQuè s'ha fet a... Horta?\nLa Vila d'Horta és un dels barris amb història pròpia a la nostra ciutat. Volem una vila per viure-la, amb carrers i places amables que ens convidin a gaudir dels espais que són de tothom i que siguin un motiu més de l'activitat que dona vida i caràcter singular a Horta. Per això, continuarem amb la pacificació de l'espai públic amb el projecte de Superilla, com també prioritzarem nous arranjaments de carrers i reformarem el Mercat Municipal i els seus entorns. Aquestes són algunes de les coses que hem impulsat.\nProtegim el patrimoni del barri\nEl pla de protecció del patrimoni històric urbà permetrà conservar el casc antic i els seus entorns\nAl juny del 2017, es va aprovar la suspensió de llicències d'obres a un àmbit considerable del barri d'Horta, previ a la proposta d'elaborar un pla de protecció del patrimoni històric urbà del casc antic i els seus entorns. Després d'un ampli procés de participació veïnal, al juny del 2018 es va presentar la Modificació del Pla General Metropolità, que contempla protegir el patrimoni l’urbanisme i estudiar l'edificació, les afectacions i la vialitat del barri.\nUna superilla per a Horta\nPosem els vianants al centre per recuperar l’espai públic per als veïns i veïnes\nDesprés d'un procés de debat amb veïnat, comerciants, AMPA's, entitats i col·lectius del barri, la superilla d’Horta (amb un pressupost d’1,6M€) ha començat a fer-se realitat. Ja s’ha urbanitzat el carrer Fulton i abans d’estiu s’actuarà als carrers Feliu i Codina i Chapí per guanyar espai per als vianants i dissuadir els vehicles de pas que no tenen destinació al barri i relligar equipaments com Lluïsos, el centre cívic Matas i Ramis, el CEM i el Casal de gent gran.\nMés esport per guanyar més salut\nMés de 7M€ per un equipament esportiu que els veïns i veïnes duien anys esperant\nDesprés d'anys d'espera, aquest mandat s'ha iniciat i finalitzat l'obra d'ampliació del CEM Horta. S'han invertit més de 7 milions d’euros per millorar l’equipament esportiu, que ofereix al veïnat del barri quasi el doble d’espai aquàtic i d’espai cobert per a la pràctica d’esports de sala i més del triple en sales d’activitats dirigides, amb equipaments de nova generació. S'ha modificat el projecte per destinar un espai a per fer possible, si s'escau en una futura inversió, una piscina descoberta, que al mandat anterior s'havia desestimat.\nAdquisició del Bloc 17, a la plaça Eivissa, un edifici històric del barri propietat del BBVA que reunia usos residencials i associatius i que per inacció de la Generalitat corria el risc de perdre aquests usos públics\nAdequació de la Plaça de Boticelli per a diferents usos cívics i esportius\nQuè hem fet en transport?\nRecuperar la línia 112 del bus de barri\nCanviar l’anterior 185 per un autobús amb major capacitat


Caldea obre el termolúdic i Orígens per Pasqua però tanca Inúu - Altaveu el diari digital d'Andorra\nCaldea obre el termolúdic i Orígens per Pasqua però tanca Inúu\nA partir del 27 de març es vol garantir una major capacitat per Setmana Santa alhora que “acompanyar el final de la temporada d’hivern”\n18/03/2021 (13:01 CET)\nUna imatge de la llacuna principal del termolúdic. CALDEA\nCaldea preveu l’obertura del termolúdic ‘històric’ i d’Orígens, els seus dos espais centrals i de més capacitat, el pròxim dissabte 27 de març, per garantir una major capacitat per la Setmana Santa i acompanyar el final de la temporada d'hivern. Aquests dos spas, que ocupen l’àrea més gran de Caldea, romandran oberts fins al 16 d'abril, moment en el qual s'iniciarà la seva aturada tècnica anual. Paral·lelament, durant aquest període restarà tancat Inúu, que reobrirà el 17 d’abril.\nEn els pròxims dies, i per garantir l'obertura del termolúdic i d’Orígens, tancats des del 2 de novembre, es reactivarà la climatització i es posaran en marxa tots els mecanismes per assegurar la bona activitat dels spas. L’horari d’obertura serà de 10 del matí a 10 de la nit excepte els dissabtes i de l’1 al 4 d’abril, que s’obrirà de les 10 del matí fins a les 11 de la nit. Likids, l’spa infantil, la llacuna panoràmica i el Restaurant Mediterrani romandran tancats temporalment.\nInúu, l’spa només per a adults, tancarà les portes el dia 26 de març per realitzar l'aturada tècnica anual que tindrà lloc del 27 de març al 16 d’abril. La Semtee ha informat que conscient que la situació d'emergència sanitària és canviant, Caldea segueix atentament l'actualitat per poder actuar de manera ràpida, seguint estrictament les recomanacions de les autoritats. En aquesta línia, es mantindran els estrictes protocols d'higiene i desinfecció i totes les mesures preventives per contenir la propagació de la Covid-19.


Història - Sant Hubert\nHistòria de Sant Hubert a Catalunya\nLa introducció de la competició del gos de mostra a Catalunya, va venir de la mà d’en Joan Rodríguez, amb la modalitat de caça practica. Ell, juntament amb en Ferrer van ser els promotors que van moure els primers gossos de competició a Catalunya. A partir d’aquí, l’any 1983, amb l’interès i vinculació de molts afeccionats del món del gos i amb la iniciativa de gent com, Genis Pladevall, Diego de la Torre, Javier Orté, Jose Garcia Blanco i Fermín Gil, van començar a moure i bellugar el tema per donar entrada al St. Hubert.\nA través de la societat de Caçadors de Campoamor (Sabadell) i la del Taradell, es va exposar a la Federació Catalana de Caça el reconeixement del St. Hubert a Catalunya. La resposta de la federació va ser de poc interès i un 9 de juliol de l’any 1986, extraoficialment i en un camp de tir al plat, es va fer el primer concurs de St. Hubert a Catalunya. Duran els anys següents es van començar a fer fires i proves que es deien d’iniciació que es feien amb guàtleres. D’aquí van començar a sortir els primers caçadors concursants de St. Hubert.\nL’any 1987 a la fira del Taradell, en Joan Rodrigues va portar dos Epagneuls Bretons, en “Tris” i en “Tras”. En “Tras” va ser un referent com a gos de competició a tots els que volíem començar. L’any següent, el mateix Joan Rodrigues a la fira del Taradell, va sol·licitar a la canina, l’organització d’una prova de Caça Pràctica amb menció CACT. Aquesta prova va ser tot una festa del món del gos de competició amb els millors conductors i gossos de tot l’estat Espanyol.\nPerò la primera prova de Sant Hubert que es fa oficialment a Catalunya, va ser l’any 1990 a Lleida, en un primer campionat autonòmic en el qual els participants no van ser seleccionats, perquè no es van fer proves prèvies oficials, ja que la Federació Catalana de Caça i el seu president, el sr. Ortdeix sempre si va negar.\nLes ganes i la insistència dels afeccionats va portar a una trobada entre en Fermín Gil i el president de la Federació territorial de Lleida, el Sr. Ramon Mayench i el jutge de St. Hubert Antonio Mena. Aquell dissabte, en aquesta reunió s’arriba a un acord per disputar el primer campionat autonòmic de St. Hubert a l’acotat intensiu de la Figuera, al poble d’Algerri, organitzat per la societat Sabadellenca de caçadors de Campoamor, que va ser el bressol del ST. Hubert a Catalunya i que va aportar 50.000 punts. Els participants es van pagar els costos, però va ser la manera que es pogués tirar endavant aquest campionat i donar el tret de sortida a l’oficialitat dels campionats a Catalunya.\nAls anys següents, 1991, 1992, 1993, 1994 i 1995 ja es van fer els campionats socials i provincials de St. Hubert. Els quatre primers classificats dels campionats provincials de Barcelona, Tarragona, Girona i Lleida es classificaven pel campionat Autonòmic i els tres primers classificats d’aquest autonòmic, participaven automàticament a la semifinal del campionat d’Espanya.\nPerò a partir de l’any 1997 ja no es celebra cap més campionat autonòmic de Sant Hubert a Catalunya i per sortir del pas s’envia des de la F.C.C. un comunicat a les territorials en el qual ira al campionat d’Espanya un representant de Barcelona, un de Girona, un de Tarragona i un de Lleida.\nDesprés d’aquesta incomprensible i llarga congelació de sis anys del campionat autonòmic de Catalunya de Sant Hubert, l’any 2003 la F.C.C. amb el seu nou president, el sr. Domènec de Bargas al capdavant, donà via lliure a una nova era d’aquest nou i renovat Campionat de Catalunya de Sant Hubert.\nEs va començar amb l’encertada incorporació de nous jutges, compromesos amb la demanda per l’augment de nous concursos socials per tot el territori català. Aquests han estat deguts a l’increment de nous concursants que any rere any no han parat d’augmentar en totes les províncies del nostre país.\nL’empenta de la Federació Catalana de Caça encapçalada aleshores pel seu president Sr. Domènec de Bargas, van permetre la millor etapa del St. Hubert a Catalunya en tots els aspectes, tant competitius com econòmics.\nAquell mateix any 2003, per primer cop un participant de l’equip de la Federació Catalana de caça, es va classificar per un “barrage” en una final del Campionat d’Espanya celebrada al País Vasc.\nAquest èxit va venir seguit de més i sumats a l’augment qualitatiu i competitiu tan de caçadors com de gossos en els últims campionats autonòmics, feien preveure els millors pronòstics, els quals es van confirmar en els anys següents, en els campionats celebrats a Múrcia el 2007 i a Barracas (Castelló) el 2009.\nAquest mateix any, la F.C.C a les hores ja presidida pel Sr. Paco Piera i mitjançant el directiu del comitè esportiu de competicions Diego de la Torre, donen un pas més cap endavant en la competició del St. Hubert i primer capten i llavors organitzen uns cursos pràctics a les primeres dones caçadores que concursen aquest mateix any 2009 a Navarcles, celebrant paral·lelament al campionat autonòmic masculí, el primer campionat autonòmic de Catalunya femení.\nL’escalada de Catalunya en l’àmbit nacional en aquests deu anys, ha estat espectacular i ja és una realitat tant en Sant Hubert com en Caça Pràctica. Tot això s’ha degut a la feina ben feta des del principi per part de la Federació, des de la implicació del sr. Diego de la Torre dintre el comitè de la Federació Espanyola de Caça, a l’alt nivell demostrat tant pels concursants, com pels gossos. A més a més també alguns dels nostres jutges com, Rafael Llancer, Fernando Miguel o la Marta Martínez, han estat seleccionats en diverses ocasions per jutjar finals del Campionat d’Espanya de Sant Hubert.\nTot i això ara s’ha de consolidar i com es diu, el difícil no és arribar-hi, sinó mantenir-s’hi, per això s’ha de seguir treballant, amb la indispensable implicació de la Federació Catalana de Caça, captant nous concursants i millorant els concursos, aconseguint caça (de granja) de qualitat, amb perdiu o faisà i suprimint els pocs concursos de St. Hubert que incomprensiblement encara es fan en petits camps artificials i amb guatlla, cosa que tan sols perjudica lamentablement els nostres gossos de mostra i l’espectacle d’aquests concursos.\nSi es segueix en aquesta línia, sens dubte que els anys vinents seran tan espectaculars com aquests darrers.


Venda de The Peak Bag per a Puffco Peak\nThe Peak Bag per a Puffco Peak\nEl Peak Bag és una bossa bandolera molt útil per portar amb tu el vaporitzador Puffco Peak clàssic o la versió Pro.\nEl vaporitzador Puffco Peak s'adapta perfectament a l'espai de la borsa i se subjecta en el seu lloc amb una corretja elàstica, de manera que es manté segur a l'interior mentre viatges. Així serà possible recarregar el vaporitzador amb concentrats, deixant-lo en la borsa i deixant les teves mans lliures per gestionar l'extracció sense risc.\nPer estar segur de adaptar-se a totes les situacions ia tots els usuaris, el Puffco Peak Bag ofereix 3 formes diferents de portar la bossa, ja sigui sobre l'espatlla, al voltant de l'ventre o directament subjecte a el cinturó.\nCaracterístiques de The Peak Bag per a Puffco Peak:\nBossa de transport per Puffco Peak i Puffco Peak Pro\nDimensions de l'espai interior: 20,30 cm X 10,15 cm\nSosté el vaporitzador\nButxaques per a accessoris\nOpinions de The Peak Bag per a Puffco Peak i preguntes\nVols donar la teva opinió sobre The Peak Bag per a Puffco Peak o preguntar sobre aquest producte?


Josep Maria Terricabras presenta 'Pensar diferent' a la biblioteca - Ràdio Palafrugell\nEscrit per Ràdio Palafrugell a 18 de Març de 2022\nLa presentació tindrà lloc a les 7 del vespre a la sala polivalent de la biblioteca.\nAvui a les 7 del vespre, el filòsof, catedràtic de la Universitat de Girona i eurodiputat Josep Maria Terricabras presentarà el llibre Pensar diferent a la Biblioteca de Palafrugell.\nEl llibre incorpora una primera part analítica a partir del seu llegat personal, i posteriorment, una anàlisi més testimonial, des de la seva visió com a eurodiputat al Parlament Europeu. Les reflexions de l’autor permeten tenir una visió del món des d’un punt de vista crític.\nL’obra tracta diversos temes, entre ells la situació política de Catalunya i Espanya, la pobresa i el capitalisme, les ideologies i la democràcia, el conformisme, l’ús de la paraula entre els professionals, la visió de la religió, entre d’altres. Tot des d’una mirada esperançada.\nCal recordar que les places són limitades i poden fer-se les inscripcions al telèfon 972 30 48 09 o al correu biblioteca@palafrugell.cat.\nEtiquetes Biblioteca de Palafrugell cultura Josep Maria Terricabras llibres Presentació Llibre


Arxius de Actualitat - Pàgina 1172 de 1228 - Diari Valencià\nValència Turisme representarà als productors valencians i la seua aposta turística en Gastrònoma 2016\nLa diputada de Turisme i els responsables del certamen de Fira València ultimen els detalls de la nova edició de l’esdeveniment gastronòmic, que se celebrarà del 19 al 21 de novembre. La diputada de Turisme, Pilar Moncho, el president del certamen gastronòmic valencià Gastrònoma, Carlos Mataix, i el seu director, Alejandro Roda, s’han reunit…\nL’IVACE destinarà 1,6 milions a impulsar les energies renovables i els biocarburants en empreses i entitats\nLa Conselleria d’Economia Sostenible, Sectors Productius, Comerç i Treball, a través de l’IVACE, destinarà enguany un total d’1,6 milions d’euros per a promoure la implantació de les energies renovables i biocarburants entre les empreses i entitats del nostre territori. Tal com publica el Diari Oficial de la Generalitat Valenciana (DOGV), l’IVACE ajudarà amb subvencions a…\nPuig: “El Constitucional té una mirada antiautonòmica”\nEl president de la Generalitat, Ximo Puig, ha afirmat avui que el Tribunal Constitucional està tenint una mirada “molt antieconòmica” i adoptant decisions que van “més enllà del raonable”, com algunes sentències que, al seu judici, són “anticonstitucionals”. Puig ha manifestat en declaracions als mitjans de comunicació després d’un acte sobre transport metropolità que fa…\nUna trobada reflexionarà a València sobre com mobilitzar a la ciutadania pels drets de les persones migrants\nLes jornades, organitzades per les ONG Aliança per la Solidaritat i Solidaritat Internacional del País Valencià, tindran lloc els dies 4, 5 i 6 de novembre en el complex La Petxina de la ciutat de València. ‘Migracions i Ciutadania Global: Trobada d’activistes pels Drets Humans a la Comunitat Valenciana’ comptarà amb la participació de moviments…\nEl Mercant Central celebra el seu aniversari amb mascletà i paelles populars\nEls venedors i venedores del Mercat Central presidiran, al balcó de l’Ajuntament, la mascletà que es dispararà el pròxim diumenge a migdia a la plaça de l’Ajuntament. A més d’aquest espectacle de la pirotècnia Hermanos Caballer, la ciutat acollirà altres activitats per a commemorar amb tots els valencians i valencianes el centenari de l’esmentat mercat,…\nIgualtat destina 1.000 milions per a inversió social amb una despesa de 210 € per habitant\nLa vicepresidenta i consellera d’Igualtat i Polítiques Inclusives, Mónica Oltra, ha presentat els pressupostos del seu departament per a 2017, que experimenten un increment del 7,1%, fins a arribar als 1.048 milions d’euros, la qual cosa eleva la inversió social per habitant a la Comunitat Valenciana als 210 euros, molt prop d’autonomies millor finançades, com…\nIsabel Bonig compara l’agència antifrau amb la Gestapo\nMontiel: “És inacceptable que Bonig compare l’agència contra el frau i la corrupció amb la Gestapo. És un insult a milions de víctimes i a les institucions democràtiques”. Antonio Montiel, Síndic de Podem en les Corts Valencianes, ha mostrat la seua indignació davant les declaracions fetes per la seua homòloga del Partit Popular referides…\nCastelló ret homenatge a les víctimes de la repressió franquista soterrades en el cementeri\nL’alcaldessa, Amparo Marco, manifesta el compromís del Govern municipal “amb la defensa la memòria individual i col·lectiva dels qui van ser represaliats i van pagar la seua lluita amb la vida”. L’equip de govern de l’Ajuntament de Castelló, encapçalat per l’alcaldessa de Castelló, Amparo Marco, i la vicealcaldessa, Ali Brancal, ha assistit avui a la…\nnovembre 1, 2016\tContinuar\nArriba el #PaellaEmoji aquest novembre\nApple presenta el disseny del paella emoji, disponible per a l’usuari al llarg de novembre. Durant aquest mes totes les versions del paella emoji estaran disponible després de l’aprovació de Emojipedia, Twitter, Google, Microsoft, Samsung i Apple. El projecte #PaellaEmoji que va començar al desembre del 2014 arriba a la seua fi després de…\nLa política a Oliva torna a ser el centre d’atenció\nCarlos Mengual del PSPV d’Oliva, ja ha declarat que les declaracions de Julio Llorca, de Compromís, seran posades en mans d’advocats. Després de que l’agrupació local del PSPV d’Oliva declarara persones non grates als dirigents socialistes valencians que havien votat abstenció en la investidura de Rajoy -entre ells Ximo Puig-, Compromís per Oliva denunciava…\n< 1 … 1.170 1.171 1.172 1.173 1.174 … 1.228 >


El Solsonès és la comarca on hi ha més velocitat de contagi - Regió7 :: El Diari de la Catalunya Central\nEl Solsonès és la comarca on hi ha més velocitat de contagi\nManresa es manté com la segona ciutat catalana de més 50.000 habitants en incidència acumulada a catorze dies\nfrancesc galindo. manresa 27.04.2021 | 21:54\nEl Solsonès era ahir la comarca catalana amb més velocitat de contagi del coronavirus SARS-CoV-2, amb un índex d'1,63. La segona era la Terra Alta, amb 1,58.\nLa comarca va augmentar encara més el risc de rebrot i va passar en un dia de 967 a 980, a fregar dels mil punts, situant-se com la segona comarca catalana amb pitjor índex i només superada per la Terra Alta (1.413). El dia anterior era la quarta comarca, així que la tendència empitjora.\nEls contagis es disparen a Solsona i l'Ajuntament no descarta demanar mesures restrictives específiques.\nA la comarca s'ha triplicat en dues setmanes el nombre de nous positius confirmats. Ha passat de 16 a 32 i la darrera setmana analitzada, a 47.\nL'augment de casos positius també es produeix al Berguedà que ha passat de confirmar 45 nous infectats del 3 al 9 d'abril, a 63 la setmana següent i a 74 la darrera analitzada, del 17 al 23 d'abril.\nEl Berguedà tenia ahir 469 punts de risc de rebrot i una taxa de velocitat de transmissió d'1,32.\nA la comarca de l'Anoia els valors eren de 577 de risc de rebrot i 1,01 de velocitat de contagi; a la Cerdanya de 538 i 1,03; al Bages, 393 i 1,02; a l'Alt Urgell, 335 i 0,76, i al Moianès, 209 i 1.\nManresa continuava ahir com la tercera ciutat catalana de més de 50.000 habitants en risc de rebrot i es mantenia davant de Mollet del Vallès i Granollers.\nL'índex de la capital del Bages era de 541 quan el dia abans era de 535, una petita pujada dintre del continu ascens i descens de l'indicador.\nEs tracta d'un índex que gairebé duplica la mitjana catalana, que segons les dades d'ahir era de 282.\nManresa també es mantenia com la segona ciutat gran del país amb més incidència acumulada a 14 dies i un índex de 455 només superada per Lleida (480).\nLa velocitat de contagi era d'1,17 inferior a ciutats inferior a Mollet del Vallès (1,92), el Prat de Llobregat (1,91), Vilanova i la Geltrú (1,88), Granollers (1,61), Viladecans (1,32), Terrassa (1,23), Rubí (1,21), Mataró (1,20) i Badalona (1,17).\nL'evolució de casos confirmats durant les tres darreres setmanes mostra la tendència a l'alça que se'n deriva d'unes xifres que mostren una situació epidemiològica complicada a la ciutat. Així, del 3 al 9 d'abril es van confirmar amb PCR o test d'antígens 166 nous positius a Manresa, la setmana anterior van ser 174 i la darrera analitzada, del 17 al 23 d'abril, 190.\nCasos a l'alça que es tradueixen en més ingressos hospitalaris.\n23 morts més a Catalunya\nEl Departament de Salut de la Generalitat va comunicar ahir 23 morts més a Catalunya a causa de la pandèmia.\nEntre el 17 i el 23 d'abril es van declarar 96 defuncions per covid-19, mentre que la setmana anterior se'n van notificar 129. En l'últim interval hi havia ingressades a l'hospital 1.553 persones. La setmana del 10 al 16 d'abril n'hi va haver 1.616.\nPel que fa a les persones que viuen en residències, Salut va informar d'un total de 30.738 casos confirmats per PCR o test d'antígens des de l'inici de la pandèmia, 18 més. Amb la resta de proves, el número total de casos acumulats és de 34.038. En total, han mort des de l'inici 8.805 persones, les mateixes que en el registre anterior.\nLa velocitat de propagació de la covid-19 a Catalunya, l'Rt, va pujar ahir a 1,02, una centèsima més, mentre que el risc de rebrot també s'incrementa molt lleugerament en 1 punt, fins a 282, segons el darrer balanç del Departament de Salut. En paral·lel, la incidència a 14 dies va disminuir de 278,93 a 277,33.


Normativa - Club Patinatge Artístic Sant Esteve Sesrovires\n> Informació Tècnica\n> Assegurança mèdica\nLES PATINADORES DEL CLUB ESTAN ASSOLINT NOVES FITES I A LES PROPERES PROVES DE NIVELL HO DEMOSTRARAN\nCPA Sant Esteve Sesrovires\nINSCRIPCIONS OBERTES TEMPORADA 20-21\nContacte: 722 184 191 o info@clubpatinatgeses.org\nNORMATIVA DEL CLUB PATINATGE ARTÍSTIC SANT ESTEVE SESROVIRES\nEl Club Patinatge Artístic Sant Esteve Sesrovires en aquest escrit dona a conèixer les normes sobre les que els seus abonats es regeixen i s’han que regir.\nPer adquirir la condició d’abonat cal fer la inscripció amb el formulari que el club té publicat a la web www.clubpatinatgeses.org i OBLIGATÒRIAMENT online al link\npublicat, és imprescindible per fer l’activitat haver fet lainscripció amb tota la documentació que el club sol·licita.\nLa inscripció està subjecta a l’aprovació per part del club, que té la facultat d’admetre al sol·licitant o no, segons els seus criteris de qualificació i idoneïtat,\nsense cap dret de rectificació. El club notificarà al sol·licitant la decisió presa i si escau, la data d’inici de l’activitat.\nLa inscripció al club és per temporades segons el calendari que és publicitat a la web del club i a la informació que facilita l’Ajuntament de Sant Esteve\nLA INSCRIPCIÓ comporta l’abonament d'una matrícula i un compromís mensual de pagament per part de l’abonat i en el cas de ser menor, del pare,\nmare o tutor que es fa responsable al formulari d’inscripció de les quotes mensuals de l’activitat sol·licitada, que es tramitarà mitjançant domiciliació bancària.\nNomés cal abonar una matricula, per gaudir de la inscripció als diferent nivells o activitats que s’imparteixen al club.\nLLICÈNCIA FEDERATIVA és obligatòria ja que inclou l'assegurança mèdica esportiva anual, i s'abona al mes de gener.\nLES QUOTES ES COBRARAN ENTRE ELS DIES 1 AL 3 DE CADA MES\nEL RETORN DEL REBUT SERÀ ÍNTEGRAMENT COBRAT AL TITULAR DEL COMPTE AMB UN IMPORT DE 5€\nL’abonament de les diferents quotes es farà per domiciliació bancària.\nLa quota només dona dret a les classes que es donin al pavelló o instal·lacions que cedeix l’Ajuntament de Sant Esteve.\nALTRES QUOTES, el Club sol·licitarà el pagament d’altres quotes, previ coneixement dels pares i/o abonats en concepte d’equipament del club, fitxes\nfederatives i/o assistència i participació a proves de nivell federació o campionats, trobades o festivals celebrats per altres clubs, així com vestuari i estris\nnecessaris pels festivals d’hivern i d’estiu que com cada any s’organitzen.\nDESPLAÇAMENTS Es considerarà desplaçament cada campionat, festival, proves, Interclubs i competicions federació o CEBLLOB.\nPer cada desplaçament cada patinador participant haurà d'abonar al Club 10€.\nNo es consideraran sortides, Sant Esteve Sesrovires i Masquefa.\nEls patinadors/res abonats han d’estar al corrent de pagament, en cas d’impagament d’una quota el club podrà no admetre a l’alumne\na l’activitat fins que es liquidin els deutes pendents.\nNo podran participar els patinadors que no tinguin l’assegurança federativa vigent, per motius aliens al Club.\nEn cas de que durant els entrenaments o competicions, una patinadora s'accidenti\ni els pares, mares o responsables se l'enduguin sense demanar al club la gestió\namb l’asseguradora per l'atenció mèdica,\nexoneren al club de qualsevol responsabilitat derivada de l'accident\ni de qualsevol dictamen mèdic, així com de les actuacions sanitàries que es derivin.\nBAIXES Les baixes s´hauran de comunicar per escrit al club , amb quinze dies d’antelació respecte la meritació de la propera quota. La no comunicació escrita donarà lloc a la obligació de pagament del mes o mesos següents i a la seva exigibilitat per part del club. Les baixes dins d’un període, o que incompleixin el termini anterior, no donaran dret a cap devolució.\nEn cas de demanar una baixa temporal (si no hi ha baixa definitiva), s’haurà de seguir pagant la quota establerta encara que no s’assisteixi als entrenaments als que s’està inscrit. Després de demanar la baixa la possible reincorporació durant la mateixa temporada implicarà el pagament de una nova matricula o l’abonament de les quotes des de la data de la baixa.\nCATEGORIES L’única persona o entitat que determina quan i com un patinador o patinadora ha de canviar de grup, participar en una competició o trofeu, o ser inscrit a una prova de pas de nivell o examen, és la direcció esportiva del club, sense admetre influència o pressions d’abonats, pares mares o tutors.\nEl Club es reserva el dret de modificar els calendaris i horaris dels entrenaments.\nNo s’interromprà a l’entrenadora o monitores dins l’horari d’entrenament. Per la resolució de dubtes o consultes, fer-les a l’inici, descans o a l’acabar l’entrenament (10 minuts màxim).\nEls acompanyants, a fi i efecte d'evitar distraccions i millorar el rendiment, abandonaran les instal·lacions com màxim passats 10 minuts del horari d’inici de l’activitat, i podran accedir 10 minuts abans de finalitzar l’activitat.\nCal ser puntual i constant als entrenaments. Les llargues absències als entrenaments s´hauran de notificar al club. A la activitat de shows cal un compromís extra per part dels components de cada grup, a la segona falta injustificada a un entrenament el component quedarà automàticament exclòs del grup en qualsevol moment de la temporada.\nQuan s’assisteix a una competició, examen, trofeig, trobada, etc., sigui quin sigui el resultat assolit, els patinadors no poden marxar de les instal·lacions (sobre tot membres en les proves de grups) fins que el delegat del club o l’entrenadora responsable donin per conclosa la competició.\nEls familiars han de tenir en compte que la competició té un horari aproximat d’inici, però pot allargar-se la cloenda (Recomanem venir sense pressa).\nDISCIPLINA Les entrenadores i monitores tenen capacitat suficient i autoritat delegada pel club per amonestar al nen/a que tingui mal comportament, poden inclòs expulsar a l’alumne/a de la pista, si sota el seu criteri fos necessari. L’acumulació d’amonestacions podrà comportar l´expulsió definitiva de l’alumne/a.\nEl comportament inapropiat per part dels abonats, pares i/o acompanyants envers altres abonats, entrenadors, membres del Club, personal de les instal·lacions esportives i tercers vinculats amb el club, comportarà també amonestacions, que poden repercutir a criteri de la Junta del club, en l’expulsió immediata i en la permanència en el Club de l’abonat.\nDelegar la recollida d’un patinador, haurà de ser justificada per escrit, amb autorització del Pare, Mare o Tutor.\nTotes les comunicacions amb el club es realitzaran mitjançant l’adreça mail: info@clubpatinatgeses.org\nEl club farà servir la web del club www.clubpatinatgeses.org per comunicar totes les activitats, horaris de entreno, competicions i qualsevol activitat relacionada amb el club i els seus abonats. També es trobarà tota la documentació necessària per la comunicació dels abonats o sol·licitants.\n© 2012. Club Patinatge Artístic Sant Esteve Sesrovires. TOTS ELS DERETS RESERVATS.